Muutettu Ehdotus: Euroopan parlamentin ja neuvoston asetus merten ja sisävesien matkustajaliikenteen harjoittajien vastuusta onnettomuustapauksessa (komission EY:n perustamissopimuksen 250 (2) artiklan nojalla esittämä) /* KOM/2007/0645 lopull. - COD 2005/0241 */





[pic] | EUROOPAN YHTEISÖJEN KOMISSIO | Bryssel 22.10.2007 KOM(2007) 645 lopullinen 2005/0241 (COD) Muutettu ehdotus: EUROOPAN PARLAMENTIN JA NEUVOSTON ASETUS merten ja sisävesien matkustajaliikenteen harjoittajien vastuusta onnettomuustapauksessa (komission EY:n perustamissopimuksen 250 (2) artiklan nojalla esittämä) 2005/0241 (COD) Muutettu ehdotus: EUROOPAN PARLAMENTIN JA NEUVOSTON ASETUS merten ja sisävesien matkustajaliikenteen harjoittajien vastuusta onnettomuustapauksessa (ETA:n kannalta merkityksellinen teksti) 1. Menettelyn vaihe Komissio hyväksyi ehdotuksen (KOM(2005) 592 – COD/2005/0241) 23. marraskuuta 2005 ja toimitti sen Euroopan parlamentille ja neuvostolle 13. helmikuuta 2006. Euroopan talous- ja sosiaalikomitea antoi lausuntonsa komission ehdotuksesta 13. syyskuuta 2006. Alueiden komitea antoi lausuntonsa komission ehdotuksesta 15. kesäkuuta 2006. Euroopan parlamentti teki ehdotukseen 27 tarkistusta ensimmäisessä käsittelyssä 25. huhtikuuta 2007. 2. Ehdotuksen tavoite Ehdotuksen tavoitteena on luoda reitistä riippumatta kaikkia laivamatkustajia ja matkustajaliikenteen harjoittajia varten yhdenmukainen oikeudellinen kehys, jossa heidän oikeutensa ja velvollisuutensa on määritelty. Yhdenmukaistamisen on oltava niin pitkällemenevää, että vahingonkorvaus tapahtuu oikeudenmukaisemmin ja onnettomuuksia voidaan estää tehokkaammin. Ehdotuksella pyritään sisällyttämään yhteisön lainsäädäntöön Kansainvälisessä merenkulkujärjestössä (IMO) hyväksytty matkustajien ja matkatavaroiden kuljettamisesta meritse vuonna 1974 tehdyn Ateenan yleissopimuksen vuoden 2002 pöytäkirja, jäljempänä ’vuoden 2002 Ateenan yleissopimus’. Vuoden 2002 Ateenan yleissopimuksessa määritellään selkeästi ja nykyaikaisella tavalla matkustajien ja matkustajaliikenteen harjoittajien oikeudet ja velvollisuudet. Siinä määrätään korvausvastuusta merionnettomuudessa, joka ei johdu matkustajaliikenteen harjoittajasta, riittävän korkeista enimmäiskorvauksista, kaikille matkustajaliikenteen harjoittajille pakollisesta vakuutuksesta ja vahingonkärsijän mahdollisuudesta vaatia korvausta suoraan vakuutuksenantajalta. On huomattava, että samanaikaisesti tämän aloitteen kanssa jäsenvaltiot ja yhteisö valmistautuvat liittymään vuoden 2002 Ateenan yleissopimukseen[1]. Vuoden 2002 Ateenan yleissopimuksen sisällyttäminen yhteisön lainsäädäntöön edellyttää joitakin muutoksia: - koska vuoden 2002 Ateenan yleissopimusta sovelletaan ainoastaan kansainväliseen meriliikenteeseen, komissio ehdottaa, että sen soveltamisala ulotetaan koskemaan kabotaasiliikennettä (yhden jäsenvaltion alueella tapahtuva meriliikenne) ja sisävesiliikennettä, - jotta yhdenmukaistamisesta olisi etua sekä matkustajille että matkustajaliikenteen harjoittajille, vuoden 2002 Ateenan yleissopimuksesta olisi poistettava lauseke, jonka nojalla jäsenvaltio voi muista riippumatta asettaa vuoden 2002 Ateenan yleissopimusta korkeampia vahingonkorvauksia, - lisätään määräys, jonka mukaan vammaisten apuvälineille aiheutuneet vahingot on korvattava paremmin, - lisätään velvollisuus suorittaa ennakkomaksu, - lisätään velvollisuus tiedottaa matkustajille heidän oikeuksistaan. 3. Muutetun ehdotuksen tarkoitus Muutetun ehdotuksen tarkoituksena on muuttaa joitakin alkuperäisen ehdotuksen kohtia Euroopan parlamentin ehdotusten mukaisesti. 4. Euroopan parlamentin tekemiä tarkistuksia koskevat huomautukset 4.1 Komission hyväksymät tarkistukset Komissio voi hyväksyä tarkistukset 2, 3, 5, 6, 7, 8, 10, 11, 12, 13, 14 ja 15. 4.2 Tarkistukset, jotka komissio on hyväksynyt osittain tai uudelleen muotoiltuina Tarkistus 1 voidaan hyväksyä vain osittain. Tarkistuksen viimeinen virke antaa ymmärtää, että pakollisen vakuutusjärjestelmän käyttöönotolla ei saa olla seurauksia vakuutuksenantajille. Komissio katsoo, että tämä virke on poistettava epärealistisena, sillä pakollisen vakuutusjärjestelmän käyttöönotto vaikuttaisi väistämättä vakuutusmarkkinoihin. 4.3. Komission hylkäämät tarkistukset Komissio ei voi hyväksyä tarkistuksia 4, 9 ja 16–27. 5. Muutettu ehdotus Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti. [1] Ehdotus neuvoston päätökseksi matkustajien ja matkatavaroiden kuljettamisesta meritse vuonna 1974 tehdyn Ateenan yleissopimuksen vuoden 2002 pöytäkirjan tekemisestä Euroopan yhteisön puolesta, KOM(2003) 375, 24.6.2003. Ehdotuksen hyväksymismenettely on kesken.